د پروان ولایت د افغانی سرې میاشتې نماینده ګۍ ریاست د ځوانانو او رضاکارانو د کلوپ مدیریت نوو راغلو زده کوونکو ته د کمپیوتر دوه او د انګلیسی ژبې یو نوی ټولګی پیل شو! نن پنجشنبه د روان ١٤٤٥ سپوږمیزکال د محرم الحرام میاشتې په ٢٤ مه چې د ۱۴۰٢ لمریزکال د زمری میاشتې له ١٩ مې نېټې سره سمون لری د پروان ولایت د افغانی سرې میاشتې نماینده ګۍ ریاست د ځوانانو او رضاکارانو د کلوپ مدیریت نوو راغلو زده کوونکو ته د کمپیوتر دوه او د انګلیسی ژبې یو نوی ټولګی پیل شو چې د کمپیوټر په برخه کې د نېټورک د یو ټولګی ترڅنګ د مایکرو سافټ افېس د ورډ برخه کې به نوی جذب شوی زده کوونکی خپل درسونه مخته وړی او د انګلیسی ژبې په برخه کې د (Headway) سلسله وار کتاب لومړی برخه پیل شوه چې د نوو ټولګیو په پیل سره به زده کوونکی وکولی شی خپل درسونه په ښه او منظم شکل تعقیب کړی. د پروان ولایت د افغانی سرې میاشتې نماینده ګۍ ریاست د ځوانانو او رضاکارانو د کلوپ د مدیر ښاغلی عبدالمنیر شهاب په وینا چې اوسمهال د دوی د روزنیز کلوپ په چوکاټ کې تر (١٢٠) تنه زده کوونکی په مختلفو برخو کې په زده کړو بوخت دی چې د هغې له جملې څخه د کمپیوټر او انګلیسی دا درې نوی ټولګی د نوو راغلو زده کوونکو په غوښتنه پیل شوه چې د نېټورک د برخې ټولګی د پوهنتون د زده کوونکو لپاره یو ګټور او مفید ټولګی ګڼل کېدلی شی چې په دې سره به د پوهنتون د هغو زده کوونکو چې په نورو شخصی کورسونو کې د زده کړو وس او توان نه لری، له دې لارې به په اسانۍ سره وکولی شی خپل د مسلک اړوند درسونه په معیاری شکل د یو باتجربه استاذ څخه ترلاسه کړی. یاده دې وی چې اوسمهال د ځوانانو او رضاکارانو د کلوپ مدیریت اړوند ټولګیو کې شاوخوا (١٢٠) تنه زده کوونکی د قران عظیم الشان د تجوید، کمپیوټر، انګلیسی، سواد آموزۍ، خطاطۍ او فن او بیان په برخه کې په زده کړو بوخت دی چې په نزدې راتلونکی کې به د زده کوونکو د څلورمې دورې فراغت غونډې شاهدان هم و اوسو. د پروان ولایت د افغانی سرې میاشتې نماینده ګۍ ریاست د نشراتو مدیریت